Асноўны змест карты адлюстроўвае адміністрацыйна-тэрытарыяльны падзел на тэрыторыі Беларусі ў азначаны час (з улікам скасавання Копыскага і Суражскага паветаў адпаведна ў 1861 і 1866 гг.) і населеныя пункты, якія мелі статус гарадоў, мястэчкаў і цэнтраў валасцей. Дадаткова вызначаны асноўныя шляхі зносін, у тым ліку адлюстравана дынаміка развіцця чыгуначнай сеткі на тэрыторыі Беларусі, аснова якой сфармавалася менавіта ў гэты перыяд.